увеличил значително с почти 20 % в периода между 2014 г. и 2016 г. — от 1 452 през 2014 г. на 1 777. Производственият капацитет за 2016 г. се оценява на около 17 млрд. m2 чрез екстраполиране на производствения капацитет спрямо броя на производствените дружества (10).
 (95)
 Според същия китайски статистически източник действителното производство се е увеличило от 8,7 млрд. m2 през 2011 г. на 11,1 млрд. m2 през 2016 г., тоест увеличението възлиза на 2,4 млрд. m2 през посочения период. През посочения период обаче производството на керамични плочки не е нараствало с темпове, подобни на нарастването на инсталираните китайски мощности за производство на керамични плочки: производственият капацитет се е увеличил с 6,2 млрд. m2 (от 10,8 млрд. m2 през 2011 г. на 17 млрд. m2 през 2016 г.). Следователно свободният капацитет е нараснал от 20 % през 2011 г. на 35 % в края на 2016 г., което се равнява на увеличение от 3,8 млрд. m2. Този свободен капацитет е няколко пъти по-голям от общото потребление на Съюза, което по време на РПРП е бил приблизително 879 млн. m2.
 (96)
 Освен това събраната по време на проверката на място информация показа, че през периода 2013 г.—РПРП използването на капацитета на проверените производители износители е намаляло от 74 % на 54 %, а броят на наетите лица е намалял с 25 %. Производителите са преустановили производството в продължение на два месеца през първото тримесечие на 2017 г., тъй като запасите са достигнали равнище, представляващо 67 % от общия обем на производството през РПРП. В края на РПРП тримата включени в извадката производители износители са разполагали в складовете си със запаси в размер на 23 млн. m2 (по време на РПРП Съюзът е осъществил внос от Китай в размер на 15 млн. m2).
 (97)
 Накратко, предвид факта, че Китай разполага със значителен производствен капацитет и по този начин има възможност да увеличава обемите на своето производство в кратки срокове, отмяната на настоящите мерки вероятно ще доведе до увеличаване на китайския дъмпингов внос на ниски цени на пазара на Съюза.
 б) Поведение на китайските износители на пазарите на трети държави
 (98)
 Китайските производители изнасят значителни количества керамични плочки за трети държави, различни от Съюза, по-специално за Филипините, САЩ, Саудитска Арабия, Южна Корея, Индонезия, Тайланд и Австралия.
 (99)
 Комисията сравни средната цена на разглеждания продукт на тези производители за основните посочени по-горе експортни пазари по време на разследвания период в рамките на прегледа със средната експортна цена за пазара на Съюза. Това сравнение бе извършено въз основа на информацията, предоставена от китайската база данни за износа, при която стойностите на износа са изразени в щатски долари и на цени FOB (франко борд). Количествата са посочени в килограми.
 (100)
 Експортните цени за Съюза са били значително по-високи в сравнение с цените на другите основни експортни пазари. Средната експортна цена за Съюза е била около 0,46 USD на килограм, докато средните цени за другите основни дестинации са били около 0,34 USD на килограм.
 (101)
 Според китайската база данни за износа продажните цени за останалата